**PRIPRAVE NA MATURO 8.4.2020**

**Primer**

**V računalniški trgovini prodajajo računalnike oblike kvadra z dimenzijami: 20 cm x 40 cm x 60 cm.**

1. Koliko zaščitne folije potrebujemo, da ovijemo celotno ohišje računalnika za transport?

*Narišite mrežo geometrijskega telesa, ki ga predstavlja ohišje računalnika. Zapišite*

*formulo za izračun njegove površine.*

1. Računalnik stane po 25% podražitvi 620 evrov. Koliko je stal računalnik pred podražitvijo?

*Opredelite pojme: procent, delež, osnova.*

1. Dimenzije ohišja računalnika so prvi trije členi zaporedja. Izračunaj 15. člen in vsoto prvih desetih členov tega zaporedja.

*Kdaj je zaporedje aritmetično? Zapišite formuli za splošni člen in za vsoto n členov*

*aritmetičnega zaporedja.*

**Primer**

**Neža opravlja vozniški izpit.**

1. Za vozniški izpit je potrebno kar precej denarja. Zdravniški pregled stane 25 €, tečaj CPP 70 €, ura vožnje v avto šoli 23 € in izpitna vožnja 15 €. Največ koliko ur lahko vozi Neža v avto šoli, če je za vozniški izpit prihranila 850 €?

*Kako rešujemo linearne enačbe z eno neznanko? Kaj je množica rešitev?*

1. V prvem tednu voženj je Neža vozila v avtošoli »Šoferček« vsak dan. Število prevoženih kilometrov kaže spodnja tabela. Koliko km je prevozila v sredo, če je povprečno prevozila 60 km na dan?

|  |  |  |  |  |  |  |  |
| --- | --- | --- | --- | --- | --- | --- | --- |
| **Dan** | **PON** | **TOR** | **SRE** | **ČET** | **PET** | **SOB** | **NED** |
| **Število prevoženih kilometrov** | 54 | 50 | ? | 60 | 64 | 55 | 80 |

*Definirajte aritmetično sredino.*

1. Ko bo Neža opravila vozniški izpit, se bo iz Podturna peljala v šolo v 17 km oddaljeno Novo mesto. Kolikokrat se bo na tej poti zavrtelo avtomobilsko kolo avtomobila Meriva, če je premer kolesa 330,2 mm?

*Definirajte krog in krožnico ter pojasnite njuno razliko. Kako izračunamo obseg kroga?*